cyanic-selkie/wikianc huggingface dataset:
Termisk ionisering
Termisk ionisering massespektrometri
En anvendelse av termisk ionisering er termisk ionisering massespektrometri (TIMS). I termisk ioniseringsmassespektrometri plasseres et kjemisk renset materiale på et filament som deretter oppvarmes til høye temperaturer for å få noe av materialet til å bli ionisert når det varmesorberes (kokes av) det varme filamentet. Filamenter er vanligvis flate metallstykker rundt 1–2 mm brede, 0,1 mm tykke, bøyd i en opp-ned U-form og festet til to kontakter som forsyner en strøm.
Denne metoden er mye brukt i radiometrisk datering, hvor prøven ioniseres under vakuum. Ionene som produseres ved filamentet fokuseres i en ionestråle og føres deretter gjennom et magnetfelt for å skille dem med masse. De relative overflodene av forskjellige isotoper kan deretter måles, noe som gir isotopforhold.
Når disse isotopforholdene måles ved TIMS, oppstår masseavhengig fraksjonering når specier sendes ut av det varme filamentet. Fraksjonering skjer på grunn av eksitasjon av prøven og må derfor korrigeres for nøyaktig måling av isotopforholdet.
Ulempene med denne metoden stammer fra den maksimale temperaturen som oppnås ved termisk ionisering. Det varme filamentet når en temperatur på mindre enn 2500 °C, noe som fører til manglende evne til å skape atomioner av specier med høy ioniseringsenergi, som osmium og wolfram. Selv om TIMS-metoden kan skape molekylære ioner i dette tilfellet, kan specier med høy ioniseringsenergi analyseres mer effektivt med MC-ICP-MS.
Eli Roth
Oppvekst
Under oppveksten begynte Roth å lage filmer som åtteåring, etter å ha sett Ridley Scotts film Alien fra 1979 bestemte han seg for å bli regissør. Med brødre og venner, ketchup som blod og hans fars elektriske verktøy, lagde han over femti kortfilmer før han gikk på filmskolen ved New York University, der han vant en student-Oscar.
Lebrecht
Lebrecht bibliotek for musikk- og kunstbilder (Lebrecht music & arts photo library) er et bildearkiv i London, England. Bedriften ble grunnlagt av Elbie Lebrecht i 1992.
Eli Roth
Fakta
I Roths produksjoner som for eksempel Hostel har han med Takashi Miike i en rolle og i Hostel: Part 2 har han med Cannibal Holocaust regissør Ruggero Deodato som en italiensk kannibal og fikk ideen for Cabin Fever (2002) da han var på Island og fikk en hudsykdom. Den nå beryktede barberingsscenen i badekaret er basert på at Roth barberte ansiktet og lag av huden kom ut samtidig som han hadde sykdommen. Han har også hatt samarbeid med Quentin Tarantino som produsent for Hostel og Roth spiller i filmen Inglourious Basterds av Tarantino.
Lebrecht
I tillegg til eget arkiv har Lebrecht tilgang til over 8 millioner bilder/fotografier fra museer, akademiske institusjoner, egne eksklusive fotografer og partnere i Europa og Nord-Amerika.
Samlingen startet i 1992 med en privat samling av bilder knyttet til europeisk klassisk musikk, men har senere ekspandert til jazz, rock, litteratur, filosofi, drama og historiske, politiske og kunstneriske personligheter. Nettsiden inneholder over 50 000 søkbare bilder.
Ulvåa (Aurskog-Høland)
Ulvåa er en elv på Mangenskogen øst for tettstedet Lierfoss i Aurskog-Høland kommune i Viken. Ulvåa renner fra Dryulen i vest til Viksjøen i øst.
Hitra
Hitra (fra gammelnorsk Hitr eller Hitrar der betydningen er «splittet» fra fastlandet) er en kyst- og øy-kommune i Trøndelag som ligger sør for innløpet til Trondheimsfjorden. Kommunen består at den store øya Hitra, flere mindre øyer og et lite område på fastlandet.
Geografi
Øya Hitra er Norges sjuende største (ekskl. Svalbard) og den største sør for Lofoten. Øyas landareal er 568,72 km², mens kommunens areal er 680 km².
Høyeste punkt er Vingfjellet, 526 moh., som ligger på fastlandet ved grensa mot Orkland kommune.
Hitra har omkring 7 000 vatn og tjern og mange har fiskbare bestander av ørret og røye, i tillegg til noen få lakseelver med godt fiske. Øya har også en av Nord-Europas største hjorte-stammer (den med høyest individtetthet), og grunneierne har helt siden 1800-tallet hatt gode ekstrainntekter ved utleie av jaktrettigheter. Opp mot 1000 hjort skytes hvert år. I tillegg finnes det et betydelig antall rådyr og en mindre bestand av elg.
Hitra kommune består av 2 500 øyer, holmer og skjær, de fleste ubebodd. De største øyene rundt Hitra med veiforbindelse til hovedøya har tildels betydelig befolkning. Fjellværsøya er den største og fikk veiforbindelse som erstattet ferge til Fillan på fast-Hitra i 1992 da Fjellværøyforbindelsen som en del av Fastlandsforbindelsen Hitra–Frøya ble åpnet, Dolmøya i nord fikk veiforbindelse i 1961 og fergeforbindelse til Frøya. Helgebostad i Straumfjorden, som på sørsiden bare er skilt fra fast-Hitra med noen få meter, fikk bru først i 1983. Øygruppen Bispøyan nordvest for Kvenvær og flere mindre øyer ble fraflyttet i perioden etter 1960-tallet.
Bygder på Hitra
Kommunens største tettsted er Fillan, kommunesenteret i den tidligere kommunen med samme navn, og som i all hovedsak har fått sin vekst i næringsliv og folketall som følge av kommunesammenslåingen i 1964. Blant de største tettstedene for øvrig er Hestvika og Sandstad på Innhitra, Kvenvær og Forsnes i sør og vest, Melandsjøen og Dolmøya i nord og Fillan, Ansnes, Fjellvær på Fjellværøy og Knarrlagsund nordvest.
Sjøen var bygdenes forbindelsesåre fram til utbyggingen av landsverts forbindelser. Den første bilveien gikk fra Hamn på Innhitra til Hopsjø på Uthitra, og ble kalt for Postveien. Den ble påbegynt på 1840-tallet og ferdigstilt i 1849. Opprinnelig var planen at den skulle gå der den gamle poststien gikk, men den ble etter hvert lagt om via Fillfjorden og Barmfjorden og ble til slutt 30,1 km lang. Gammelveien over Hitra er en av de lengste bevarte av de gamle fylkesveiene og ble benyttet fram til 1962, da den nye Riksvei 714 over Hitra stod ferdig. Den bevarte delen er på vel 10 km og går fra Lakselva ved Fillan til Akset på Innhitra.
Eonian
Eonian er et studioalbum av black metal-bandet Dimmu Borgir, utgitt i mai 2018.
Hitra
Bygder på Hitra
Den største utbygging og forbedring av bilveiene på øya skjedde særlig som nødsarbeid på 1930-tallet. Den første bilfergeforbindelsen fra fastlandet til Hitra gikk fra Kristiansund til Forsnes. I 1964 ble det etablert fergeforbindelse til Sandstad fra Storoddan ved Kyrksæterøra. Fergeforbindelsen til Sandstad ble senere omlagt til Sunde i Snillfjord etter utbyggingen av Riksvei 714 fra Orkanger til Hitra og Frøya sent på 60-tallet.
Kommunevåpen
Hitra kommunes våpen ble vedtatt av kommunestyret i 1986 og 7. august året etter av Kongen i statsråd. En åpen idekonkurranse skaffe til veie motivet. Det er tegnet av Einar Skjervold etter en ide av Ketil Gylland. Den heraldiske beskrivelsen på Hitra kommunes våpen er: I blått et sølv hjortehode.
Kommunehistorie
Hitra formannskapsdistrikt omfattet ved opprettelsen i 1837 også Frøya. Frøya ble fradelt som egen kommune med 3 949 innbyggere den 1. januar 1877, mens Hitra hadde 4 482 innbyggere.
Fillan med 2 241 innbyggere ble skilt fra Hitra den 1. januar 1886. Sandstad ble senere skilt ut fra Fillan som egen kommune 1. juli 1914 med 947 innbyggere. Kvenvær med 1 157 innbyggere ble skilt ut fra Hitra kommune 1. januar 1913. Den gjenværende Hitra hadde etter fradelingen 1 439 innbyggere og fortsatte som egen kommune, men med øyas navn.
Dagens kommune ble etablert ved kommunesammenslåingen 1. januar 1964, der de tidligere kommunene Hitra, Fillan, Sandstad og Kvenvær etablerte den nye kommunen Hitra. Den nye storkommunen fikk et innbyggertall på 4 611. Den tidligere kommunen Hitra hadde ved kommunesammenslåingen 984 innbyggere. Tettstedet Fillan ble valgt som nytt kommunesenter der det ble bygd kommuneadministrasjon, barne-, ungdoms- og sentralskole og svømmehall.
Politikk
Etter kommunesammenslåingen i 1964 har Hitra vært en borgerlig styrt kommune med unntak av periodene 1983-87 og 1993-1997 der Arbeiderpartiet hadde ordføreren. Etter kommunestyrevalget i 2007 fikk Arbeierpartiet ordføreren i et samarbeid med Senterpartiet og SV. Etter kommunestyrevalget i 2011 beholdt Arbeiderpartiet ordføreren, i et samarbeid med Pensjonistpartiet, som fikk varaordførervervet. Fra 2015 har Arbeiderpartiet begge verv.
Psykolingvistikk
Psykolingvistikk er studiet av psykologiske og neurobiologiske faktorer som tillater mennesker å tilegne seg, bruke, forstå og produsere språk. De tidligste tilnærmingene til emnet var i stor grad filosofiske, først og fremst på grunn av mangel på kunnskap om hvordan hjernen fungerer. Moderne forskning benytter seg av biologi, nevrovitenskap, kognitiv vitenskap og informasjonsteori for å studere hvordan hjernen behandler språk. Psykolingvistikken har en rekke deldisipliner, og et område som nevrolingvistikk har nå utvikla seg til et eget vitenskapsområde.
Psykolingvistikken tar for seg de kognitive prosessene som gjør det mulig å generere en grammatisk og meningsfylt setning fra et ordforråd og en grammatisk struktur, så vel som prosessene som gjør at man forstår språk. Utviklingsinnretta psykolingvistikk studerer barns evne til å tilegne seg språk.
Hitra
Hitra kommunes kulturpris
Kulturprisen deles ut av Hitra formannskap på bakgrunn av innkomne forslag. Den er utdelt siden 1982 med varierende intervaller, siden 1989 hvert år. Per 2011 er prisen pålydende 15.000 kr. Liste over mottakere :
Tusenårssted
Kommunenes tusenårsted er Kystmuseet i Sør-Trøndelag.
Skoler og barnehager
Barne- og ungdomsskoler og barnehager er samlet i oppvekstsentre, unntatt i Fillan, der skole og barnehage er organisert som hver sin enhet. Omorganiseringen ble foretatt fra 1. august 2005.
Kirkene
Det eldste kirkestedet på Hitra er Dolm kirke (opprinnelig ca. år 1000, nåværende byggverk fra 1920). Den eldste trekirka er Fillan kirke (fra 1789), Sandstad kirke (trekirke fra 1888), Nordbotn kirke (trekirke fra 1900), Kvenvær kirke (trekirke fra 1909), Hitra kirke (steinkirke fra 1927) og Forsnes kapell (trekirke fra 1935).
Medier
Tradisjonelt måtte hitterværingene lese byavisene («byen» var dels Kristiansund, dels Trondheim) for å lese om nyheter fra kommunen. Lenge fungerte også menighetsbladene som formidler av lokale nyheter i tillegg til kirkelig stoff. Kristiansund-avisene Tidens Krav og Romsdalsposten inkluderte Hitra i dekningsområdet fram til 70-tallet, sammen med Trondheimsavisene Arbeider-Avisa (inntil den gikk inn i 1996) og Adresseavisen.
I 1974 ble lokalavisa Hitra-Nytt etablert, først som dugnadsprosjekt med utgivelse annenhver fredag. På 80-tallet ble staben utvidet og avisa forsøkte seg med et samarbeid med Frøyavisa på Frøya uten å lykkes. I 1985 skiftet avisa navn til Hitra-Frøya og inkluderte Frøya i dekningsområdet.
Idrett
Hitra Fotballklubb spiller i sesongen 2020/2021 i 4. divisjon fotball for herrer, avdeling 2. Hitra er sammen med nabokommunen Frøya medlem av International Island Games Association.
Næringsliv
Fra gammelt av var fisket viktigste næringsvei på Hitra. Kombinasjonsbruk med småbruk og fiske var den vanlige levemåten. Fra slutten av 1500-tallet hadde Hitra dessuten stor sagbruksdrift, hvilket førte til at øya først på 1700-tallet nærmest var avskoget. Skogen har senere tatt seg opp. Mellom 1925 og 1960 var Hestnes hvalstasjon en hjørnesteinsbedrift i kommunen.
I dag er havbruksnæring, fiskeforedlingsindustri og turisme viktige næringsveier. På Hitra finner en to av landets største oppdrettsvirksomheter, Marine Harvest og Lerøy Midnor. Hitra og nabokommunen Frøya står sammen for 20 prosent av all lakseslakting i landet, og bidrar med over 40 prosent av eksportverdiene for Sør-Trøndelag. Oppdrettsvirksomheten i regionen har også ført med seg en omfattende leverandørvirksomhet til næringen.
Høsten 2004 ble Norges til da største vindpark, Hitra vindpark på Eldsfjellet, satt i drift. Parken har 24 vindmøller hver med 2,3 MW installert effekt og har en gjennomsnittlig årsproduksjon på 150 GWh.
Arkeologiske funn
Hitra har flere påviste boplasser fra både eldre og yngre steinalder, blant annet på Skaget, Tranvikan, Ansnes, Fausland, Balsnes og Hestnes (Hestneshula). Det eldste funnet er en over 9000 år gammel skiveøks fra Dolm.
Det også gjort funn fra bronsealder og jernalder. Ved Dolmsundet er det rekonstruert et 15 meter langt langhus fra folkevandringstiden, funnet under arkeologiske utgravninger i 1998. En gravrøys fra bronsealderen er funnet på Dolm.
De eldste gårdsnavna som fortsatt brukes på Hitra er trolig 2000 år gamle. Arkeologiske funn viser at det for vel 1500 år siden fantes 10-12 gårder i drift, men særlig to funn fra denne tiden utmerker seg; Runesteinen fra Øvre Sageide på Straum og perlefunnet fra Kalvøya. Runesteinen (Strømsbrynet) er muligens en liten arbeidssang eller en besvergelse innrisset i runer på en brynestein og er det eldste kjente skjønnlitterære arbeidet i Norge. Perlefunnet er en samling glassperler fra en kvinnegrav på Kalvøya ved Sandstad. Glassperlene er trolig fra middelhavsområdet.
Rundt år 1000 var mellom 40 og 50 gårder i drift med en antatt folkemengde på 500-600.
Økt etterspørsel etter fisk gav grobunn for en vekstnæring på Trøndelagskysten. Hitra prestgjeld som omfattet dagens Hitra, Frøya, Hemne og Snillfjord blir en velstående del av regionen og erkebispen i Nidaros plasserer en av sine setesvenner på gården Ulvan, for å sikre seg sin del av inntektene ved fiskehandelen. Her blir det også bygd en stavkirke, trolig på 1200-tallet.
Et sagn forteller at etter svartedauden på 1300-tallet kom det bare røyk fra skorsteinen på to Hitra-gårder: Småg og Helbustad.
Eldste byggverk
Eldste eksisterende bebyggelsen er Dolm kirke, trolig fra senmiddelalderen. Den erstattet en eldre og liten stavkirke fra vikingtiden, ca. år 1000, på Undås. Dolm kirke er bygget i romansk stil med rundbuer og tykke steinvegger. Den har vært brannherjet etter lynnedslag og gjenreist igjen fire ganger (1709, 1772, 1848 og 1920). Funn tyder imidlertid på at det har vært flere branner, og at minst en gang har folk brent inne i kirken. Dolm kirke er omgitt av mange legender. Blant annet har det blitt sagt at det hviler en forbannelse over den, at kirken skal brenne hvert hundrede år. Det fortelles også at det spøker på den gamle kirkegården.
1700-tallet
Det tradisjonelle kombinasjonsbruket der fiskerbonden både drev jordbruk om sommeren og sjøfiske (i hovedsak) om vinteren utviklet seg på 1700-tallet samtidig som øya opplevde en sterkere tilflytning.
Midt på 1700-tallet var det uår og sult og dødeligheten mangedobles. I 1732 kom den første skoleordningen på Hitra i stand, fire år før den første skoleloven som påla en skoleordning også på landsbygda.
Sogneprest Peder Schvane Bang skrev i 1780 en omfattende beskrivelse av «Hitterens prestegjeld», et viktig historisk dokument om Hitra og Frøya (som utgjorde prestgjeldet) på denne tiden. I 1789 var det ikke revolusjonen i Frankrike som opptok hitterværingen, men ferdigstillingen og åpningen av den nye Fillan kirke.
1800-tallet
I løpet av 1800-tallet økte folketallet fra knappe 2 400 til nesten 5 000, tross harde tider. Den 13. juni 1837 velges det første kommunestyret på Hitra. I 1877 skilles Frøya ut som egen kommune, og i 1886 deles Hitra i herredene Hitra og Fillan. I 1846 blir de første almuebibliotekene startet i kirkene, rundt 1810 fikk Hitra sin første distriktslege og i 1828 den første jordmor. Øyas første skolebygning på Hopsjø åpnes i 1871 og flere åpnes de kommende årene.
Den første offentlige vei fra Hamn på Innhitra til Hopsjøen bygges mellom 1848-50. Handelsstedet Aunøya på Innhitra får Hitras første dampskipsanløp i 1841, 20 år før handelsstedet Hopsjøen.
1900-tallet
Etter andre verdenskrig akselererer utviklingen. Folketallet i 1950 er vel 5 400 og de neste 50 årene faller dette med vel 1 500. Mye skyldes utflytting fra utkant til by i takt med stadig bedre kommunikasjoner, mye skyldes Hitras tradisjonelt ensidige næringsliv. På 70- og 80-tallet blir den gryende havbruksnæringa stadig mer dominerende i lokalt næringsliv og bidrar til å redusere fraflyttingen og stabilisere folketallet.
Hitraaksjonen
I 1975 stilte bøndene på Hitra seg i spissen for en landsomfattende aksjon for å bedre landbrukets kår i Norge. Den blir kalt «Hitraaksjonen», og den har for alltid markert Hitra i norsk næringslivs historie. Aksjonistene vant fram og et nytt system for å sikre bøndenes inntektsutvikling kom på plass. (Kilder: «Hitra-aksjonen 1975; et bondeopprør 25 år etter» av Vidar Udseth og Per Eirik Waage, utgitt av Waage proprium Forlag 2000 og «Hundre bønder» av Rolf Sagen, utgitt av Det norske Samlaget 2001)
Kommunikasjoner
Landeveis forbindelse til Hitra går langs fra Orkanger gjennom Snillfjord til Sunde og videre under Trondheimsleia gjennom Hitratunnelen, verdens dypeste undersjøiske tunnel (264 meter under havet) da den ble bygd. Veidistanse til Trondheim er ca. 120 km.
Fra Forsnes går både på sør og nord-siden av øya. Der oppstod også Hitras første landforbindelse, med ferge til Kristiansund, som senere ble omlagt til Aukan på Tustna. Ruta ble nedlagt i februar 2007.
Kystekspressen har avganger med hurtigbåt til/fra Trondheim og Kristiansund tre ganger daglig (redusert antall avganger i helgene). Overfarten tar 1 t. 35 m. til/fra Trondheim, 1 t. 40 m. til/fra Kristiansund.
Fra Hitra er det undersjøisk veiforbindelse videre til Frøya gjennom Frøyatunnelen under Frøyfjorden.
Torii
Den står som et skille mellom verdslig og sakralt, og som en påminnelse om at man bør rense seg rituelt før man trår inn på hellig grunn. De er tradisjonelt konstruert av tre og stein, og består av to vannrette bjelker som bæres av to loddrette påler. Vanligvis er de malt i sinober/vermillion (en klar rødoransje farge).
Toriier er også vanlige i buddhisttempler i Japan.
Den eldste omtale av en torii er i en tekst fra 922. Den eldste bevarte er en steintorii fra 1100-tallet.
En tilsvarende kinesisk portal kalles paifang.
Vega Strike
Vega Strike er et førstepersons romflysimulator for Linux.
Vega Strike er programmert i C, med C++ for OpenGL 3D grafikk og interne skript i Python og XML. Det er utgitt under GNU General Public License versjon 2 eller senere. Vega Strike er fri og åpen kildekode.
Andreas Aagesen
Andreas Aagesen (født 5. august 1826 i København, død 26. oktober 1879) var en dansk jurist og professor ved Københavns Universitet.
Liv
Han var sønn av juristen Nicolai Aagesen, og ble student i 1843. I 1848 deltok han som frivillig i den første slesvigske krigen. Året etter tok han juridisk embetseksamen og ble ansatt i Justisministeriet. Senere foretok han en lang utenlandsreise til Frankrike og England, og ble i 1855 ansatt som lektor ved Københavns Universitet, hvor han året etter ble professor. Han beholdt denne stillingen til sin død. Fra 1861 var han dessuten ekstraordinær assessor i Højesteret og var i mange år formann i styret for Nationalbanken. Det året han døde var han innvalgt som medlem av Landstinget.
Virke
Aagesen underviste særlig i romerrett og dansk formuerett. Han var medlem av den danske styreavdelingen for de nordiske juristmøtene, og utga i 1876 en bibliografi (Fortegnelse over Retssamlinger, Retsliteratur m.m. i Danmark, Norge, Sverige og til Dels Finland) over rettslitteraturen i de nordiske landene, som bidro til å fremme samarbeidet mellom juristene i de nordiske landene på slutten av 1800-tallet.
Utmerkelser
Aagesen ble utnevnt til æresdoktor ved Universitetet i Uppsala i 1879 og kommandør av Danebrog samme år.
Vitória
Vitória er hovedstad og en kommune i delstaten Espírito Santo i sørøstregionen av Brasil. Byen ble etablert i 1551 og er nå en viktig eksporthavn for gruveindustrien i Minas Gerais.
Desorpsjon
Desorpsjon er et fenomen der et stoff frigjøres fra eller gjennom en overflate. Prosessen er motsatt av sorpsjon (det vil si enten adsorpsjon eller absorpsjon). Dette skjer i et system som er i tilstanden til sorpsjonsvekt mellom bulkfase (fluid, dvs. gass eller væskeoppløsning) og en adsorberende overflate (fast eller grense som skiller to væsker). Når konsentrasjonen (eller trykket) av stoffet i bulkfasen senkes, endres noe av det sorberte stoffet til bulk-tilstanden.
I kjemi, spesielt kromatografi, er desorpsjon evnen til et kjemikalie å bevege seg med den mobile fasen. Jo mer et kjemikalie desorberer, jo mindre sannsynlig vil det adsorbere, og i stedet for å holde seg til den stasjonære fasen, beveger kjemikaliet seg opp med løsemiddelfronten.
I kjemiske separasjonsprosesser blir stripping også referert til som desorpsjon da en komponent i en væskestrøm beveger seg ved masseoverføring til en dampfase gjennom væske-dampgrensesnittet.
Etter adsorpsjon vil det adsorberte kjemikaliet forbli på underlaget nesten på ubestemt tid, forutsatt at temperaturen forblir lav. Når temperaturen stiger, øker imidlertid sannsynligheten for desorpsjon. Den generelle ligningen for desorpsjonshastigheten er:
R=rN^x
hvor r er hastighetskonstanten for desorpsjon, N er konsentrasjonen av det adsorberte materialet, og x er den kinetiske rekkefølgen av desorpsjon.
Vanligvis kan rekkefølgen av desorpsjon forutsies av antall involverte elementære trinn:
Atomisk eller enkel molekylær desorpsjon vil typisk være en førsteordens prosess (dvs. et enkelt molekyl på overflaten av substratet desorberer til en gassform).
Rekombinativ molekylær desorpsjon vil generelt være en annenordens prosess (dvs. to hydrogenatomer på overflaten desorberer og danner et gassformig H2-molekyl).
Hastighetskonstanten r kan uttrykkes som:
der A er "forsøksfrekvensen" (ofte den greske bokstaven \nu), sjansen for at det adsorberte molekylet overvinner sin potensielle barriere for desorpsjon, E_a er aktiveringsenergien til desorpsjon, k er Boltzmanns konstant, og T er temperaturen.
Historia Horsiesi
Teksten er bevart i en papyruskodeks fra 500- eller 600-tallet, og i noen fragmenter fra Medinet Madi; den er oversatt til norsk i antologien Koptiske skrifter (2012), hvor den utgjør 14 sider.
Malitjern
Malitjern er et vann ved Ovlien, på Mangenskogen nordøst for tettstedet Lierfoss i Aurskog-Høland kommune i Viken.
Kepulauan Kai
Kepulauan Kai eller Kai-øyene (landarealet utgjør cirka 900 km²) er en øygruppe i Bandasjøen som ligger i de sørøstre Molukkene i Wallacea og tilhører Indonesia. Øygruppen er hovedsakelig befolket av papuanere (opprinnelig befolkning) og immigranter.
Kepulauan Kai består av flere øyer:
Apollodoros
Apollodoros fra Athen (gresk Ἀπoλλόδωρoς) (født ca 180 f.Kr., død etter 120 f.Kr) var en gresk forfatter og historiker fra Athen. Han var sønn av Asklepiades.
Apollodoros bedrev dels filosofiske og dels grammatiske studier, men ble mest kjent som en formidler av mytologi og historie. Han var elev av Diogenes fra Babylon, stoikeren Panaetius og grammatikeren Aristarkus fra Samothrace. Han var muligens født i Alexandria, men flyttet (eller flyktet) til Pergamon i 146 f.Kr. og bosatte seg senere i Athen.
Blant hans skrifter fantes en kommentar til litteratur av Homer, Om gudene, og et kronologisk verk, Kroniká, som omfattet perioden fra Trojas ødeleggelse og fram til forfatterens egen tid. Han ble også i sin tid tilskrevet Bibliotheke, et berømt verk som inneholder en systematisk samling av greske sagn, men dette verket antas nå å være skrevet av en anonym Pseudo-Apollodorus i det 1. århundre.
Liste over ordførere i Nedre Eiker kommune
Liste over ordførere i Nedre Eiker kommune omfatter alle ordførere i Nedre Eiker kommune fra kommunen ble opprettet i 1885 til den i 2020 ble slått sammen med Drammen kommune. Ordførere under krigsårene 1940–45 er ikke ført, kun de folkevalgte.
Finn (album)
Finn er et musikkalbum med Finn Kalvik, utgitt i 1972. Albumet lå 8 uker på VG-lista og endte med 13.-plass som beste plassering.
Musikkåret 2017
Musikkåret 2017 er en oversikt over utgivelser, hendelser, fødte og avdøde personer med tilknytning til musikk i 2017.
Mary Ellen Mark
Mary Ellen Mark (født 20. mars 1940 i Philadelphia, Pennsylvania, død 25. mai 2015 i New York) var en amerikansk fotograf bosatt i New York, kjent for sine portretter i grenselandet mellom fotojournalistikk og portrettfotografering. Hun hadde studert maling og kunsthistiorie ved University of Pennsylvania og da hun var ferdig i 1965, fikk hun Fulbright-stipend for å fotografere i Tyrkia og Europa i ett år.
Som fotograf fanget hun hverdagslivet til marginaliserte grupper som ensomme, hjemløse, rusmiddelavhengige og prostituerte. Hun arbeider helst med svart-hvitt foto og har levert bilder til Life, Rolling Stone, The New Yorker og Vanity Fair. Hun har også fått flere priser for sine bilder.
I oktober 2007 ble en utstilling av hennes bilder vist i Kristiansand som en del av en Europaturne.
Mores
Mores (sardisk: Mòres) er en italiensk kommune i provinsen Sassari i regionen Sardinia. Den har 1 907 innbyggere og ligger rundt 366 meter over havet.
Æthelred, ealdorman av Mercia
Æthelred av Mercia (også skrevet Aethelred, død 911) var en ealdorman som styrte området og det tidligere kongedømmet Mercia i England fra ca. 883 til sin død. Formelt var han ealdorman (jarl) over området; Mercia hadde kommet under kontrollen til Wessex, og Æthelred hadde derfor ikke kongetittel, men karakterisert som «herre over mercianerne».
Han var gift med Æthelflæd, som var datter av Alfred av Wessex. I 886 gav Alfred han posisjonen som guvernør for London. Etter gjenerobringen av Danelagen brukte Alfred sin svigersønn for å kontrollere den østlige delen av området.
Æthelred kjempet i flere slag mot waliserne. På et tidspunkt ba Brochwael av Gwent om hjelp fra Alfred mot ham. I august 910 kjempet Æthelred i slaget ved Tettenhall, mot den siste store vikinginvasjonen. Hans hustru Æthelflæd fikk i den siste tiden Æthelred levde mye makt. Det er mulig at han døde av skader og sår han pådro seg i slaget, og at dette er årsaken til at han ikke kunne styre selv mot slutten. Etter hans død fortsatte Æthelflæd å være en dominerende person i Mercia, noe som hjalp hennes far i samlingen av England.
Henrik Wergelands gate (Kristiansand)
Henrik Wergelands gate (1-85, 2-110) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Vestre Strandgate til Elvegata. 118 eiendommer er matrikulert til gaten. Den hadde tidligere navnet Konsumsjonsgaten.
Parallellgaten mot nord er Kristian IVs gate, mot sør, Skippergata.
Henrik Wergelands gate er en av de fem langgatene hvor bil- og busstrafikk kan krysse Markens gate som i store deler av sitt løp er gågate. Gaten har busstopp og beliggenheten i forhold til jernbane- og rutebilstasjon gjør at den til tross for smale gangarealer, få oppholdssteder og trafikkbelastning er den av byens langgater som har størst antall fotgjengere.
Gaten er navngitt til ære for Henrik Wergeland som ble født i Dronningens tverrgade i Christianssand i 1808 og som hadde sine tidlige barneår i byen inntil han som niåring flyttet med familien til Eidsvold.
Manchester University NHS Foundation Trust
Manchester University NHS Foundation Trust er et hospitalforetak i National Health Service (NHS) i England, opprettet 1. oktober 2017. Foretaket driver ni sykehus i Greater Manchester og har 21,945 ansatte.
Malvik
Malvik er en kommune i Trøndelag. Den har grense mot Frosta kommune i Trondheimsfjorden i nord, og grenser ellers til Stjørdal i øst, Selbu i sør og til Trondheim i vest. Administrasjonssenteret Hommelvik og Vikhammer er befolkningstyngdepunktene i kommunen. Europavei 6 og Nordlandsbanen krysser kommunen i østlig–vestlig retning.
Navnet på kommunen er gitt av tettstedet Malvik som var et tidligere senter (kirkestedet og skysstasjon) i kommunen. I Malvik er det en markant vik eller bukt. Av selve terrenget i bygda kan man tydelig se at det for svært lenge siden har gått et stort leirras fra Revdalen og som har endt ute i vika. Det dannet seg da en undersjøisk kant ute i vika. Den strekker seg fra Naustan (båtplassen) og over mot Tyneset (Malvikodden). Denne kanten er synlig på sjøkart og kan oppleves ved bading ved Naustan, En slik kant har flere navn som: Marbakke, mær, mæl. I en nabokommune, Hell, er det en synlig kant langs stjørdalselva. En del av denne ble kaldt (ca 1650) for Hellesmælen før den raste ut i elva.
Store deler av Malvik har tradisjonelt vært et jordbruksdistrikt, basert på dyrehold og korndyrking, som fortsatt er omfattende. Hommelvik har imidlertid lange tradisjoner som industristed, med utgangspunkt i gode havneforhold og fossekraft. Siden 1980-tallet har det vært en betydelig de-industrialisering. Verksted- og næringsmiddelindustri er fremdeles fremtredende; på Sveberg har Nortura landets største slakteri. I mellom- og etterkrigstiden bygde mange trondheimere fritidsboliger i Malvik. Senere har den nye boligbebyggelsen på Vikhammer, Saksvik og Hundhammeren fått et typisk forstadspreg. Rundt 60 % av kommunens sysselsatte pendler til Trondheim, og Malvik regnes til Trondheimsregionen som ett bo- og arbeidsmarked.
Geografi
Kommunen grenser til Trondheim i vest, Selbu i sør og Stjørdal i øst. Malvik har to små eksklaver (Jøssåsgårdene) som er omsluttet av Stjørdal kommune, men bare har veiforbindelse til Malvik.
Kommunen ligger mot Trondheimsfjorden i nord med en kystlinje på 24 km. Kommunen måler 168 km², hvorav 124 km² skog, 14 km² dyrket mark og 7 km² ferskvann. Homla, med en samlet lengde på 29,5 km, har sitt utløp i Trondheimsfjorden ved Hommelvik. Geologisk ligger kommunen i Trondheimsfeltet, så berggrunnen består i all hovedsak av fyllitter. Dyrkede leirbakker finnes langs fjorden og innover et par daler opp til ca. 150 moh. Lengre inn i landskapet finnes myr, noen små innsjøer og skogkledde åser. Kommunens høyeste punkt er på 624 moh. og ligger i lia opp mot Baklifjellet (Vennafjellet) på grensen mot Selbu.
Samfunn
I Malvik er det én videregående skole, Malvik videregående. Skolen har i dag et bredt fagtilbud fordelt på fem forskjellige studieretninger med 343 elever.
Konserter
Café Rampa i kommunesenteret Hommelvik er stedet der flest konserter avholdes. Kaféen er forøvrig også kjent fra NRK-programmet Billetten og fra TV3-programmet Hellstrøm rydder opp.
Lokalmedia
Kommunen dekkes av de to avisene Malviknytt og Bladet. I februar 2017 ble Malvik-Bladet slått sammen med Stjørdalens blad under navnet Bladet.
Nygårdsvolden
Nygårdsvolden ligger fem minutter i fra Hommelvik og var tidligere en husmannsplass. Johan Nygaardsvold ble født her, men flyttet da faren døde (1897) husene ned til Hommelvik sentrum.
Mostadmark jernverk
Mostadmark jernverk ble etablert i 1653. Den første jernsmeltingen startet våren 1657 og produktene var i hovedsak krigsmateriell til festningsanlegg i trondheimsområdet, men verket ble etterhvert hovedleverandør av jern til kongen av Danmark. Danskekongen ble etter hvert så avhengig av jernet fra verket at han konfiskerte verket fra verkets eier svensken baronet William Davidson da det brøt ut krig mellom Danmark-Norge og Sverige. Jernverket gikk konkurs i 1695, men i 1758 ble driften startet opp igjen og det ble drevet jernverk helt frem til 1872. Det ble besluttet å legge ned verket fordi jernverket i europeisk sammenheng var et lite jernverk, og det ble for dyrt å lage kull av tre i forhold til prisen på steinkull (fosiltkull)
Abrahallen
Abrahallen ligger på Sveberg, ved boligfeltet Bjørnmyra. Den er norges største innendørs fotballhall, og Malvik Idrettslag arrangerer hvert år Malvikcupen, Norges største innendørs fotballcup, i hallen. I januar 2009 kollapset deler av taket i hallen og gjorde den ubrukelig. En ny og oppgradert utgave ble reist i august samme år.
Søster
Søster (i flertall søstre) er avkom av hunnkjønn til sine søsken dersom de har felles foreldre. Om bare en av forelderene er felles, kalles avkommet halvsøster. Hvis en person har fått en søster ved at moren eller faren gifter seg på nytt kalles dette stesøster. For den eldre i søskenflokken, vil en yngre søster ofte bli referert til som lillesøster, og motsatt storesøster hvis søsteren er eldre enn personen perspektivet er gitt fra.
«Søster» er også en foreldet betegnelse på en sykepleier. Ordet ble frem til 31. desember 2018 brukt i tittelen helsesøster, nå helsesykepleier (pr. 1. januar 2019).
Davidina
Davidina er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Kongerikets dag
På Kongerikets dag feires at dronning Juliana undertegnet Statutter for Kongeriket Nederlandene, 15. desember 1954.
Leith
Leith (skotsk-gælisk Lite) er en tidligere burgh i Skottland, men er nå et distrikt nord i City of Edinburgh. Leith ligger ved munningen av elven Water of Leith på Firth of Forths søndre bredd og er Edinburghs havneby.
Davidina
Utbredelse
Slekten er utbredt i de sentrale og nordøstlige delene av Kina.
Kongerikets dag
I statuttene fastlegges forholdene mellom de ulike landene i Kongeriket Nederlandene; opprinnelig var dette Nederland, De nederlandske Antiller, Ny-Guinea og Surinam. Etter underskrivelsen har Ny-Guinea og Surinam forlatt kongeriket, og i 1986 ble Aruba en selvstendig del av det. I 2006 gjelder dermed statuttene for De nederlandske Antiller, Nederland og Aruba.
Leith
Byen har en særegen karakter, og det var stor motstand da den i 1920 ble innlemmet i City of Edinburgh, fordi den da ble knyttet nærmere til storbyen. Den er fortsatt en egen by, men administreres sammen med Edinburgh.
Leith har i 2009 ca. 90 000 innbyggere. Grensen mot Edinburgh ble lenge markert av gaten London Road. Fra London Road går det to gater nordøstover og inn i Leith, Leith Walk og Easter Road. Grensen mellom Leith og Edinburgh (mot øst) gikk opprinnelig midt i Leith Walk. De som bodde vest for gaten Leith Walk, bodde i Leith, mens de som bodde øst for Leith Walk, bodde i Edinburgh. Ett hundre meter før Duke Street (som forbinder Leith Walk i nord med Hermitage Place i øst ved parken Leith Links) gikk grensen så rett mot øst, slik at også de som bor øst for Leith Walk, nærmere enn ett hundre meter fra Duke Street, bodde i Leith. Med andre ord var det lenge bare den nordligste delen av Easter Road som tilhørte byen Leith.
I dag har det britiske postvesenet (Royal Mail) laget en ny postgrense mellom Edinburgh (EH6) og Leith. Denne nye grensen har faktisk øket arealet for havnebyen Leith. Grensen skjærer nå i en mer eller mindre rett linje fra vest mot øst, der gaten Craighall Road i Newhaven Harbour er grensen mot vest, og halve Leith Walk og Easter Road (de nordlige delene) tilhører igjen Leith. Hibernian FCs stadion, Easter Road Stadium, i Albion Place lå også opprinnelig i Edinburgh, og har egentlig aldri tilhørt byen Leith, selv om mange tilhengere av fotballklubben i nordøst har likt å tenke at også dette var Leith. Grensen til Leith går imidlertid bare tretti meter nord for North Stand på Easter Road Stadium.
Leith er basen til transportselskapet Christian Salvesen Plc som i 2007 ble kjøpt opp av franske Norbert Dentressangle. Leith Harbour på Syd-Georgia, der Salvesen drev hvalfangststasjon fra 1909 til 1963, er kalt opp etter byen.
I Leith lå Norges første sjømannskirke. Den norske sjømannsmisjonen startet arbeidet sitt der ved presten Johan Storjohann (1832–1914) allerede i 1863, og i 1868 stod det første kirkebygget ferdig. Den første stasjonen til Sjømannskirken ble åpnet i Leith høsten 1865. Sjømannsmisjonens arbeid i Leith ble stanset i 1973, men kirken er vernet og i dag holder en kunstskole hus der (The Leith School of Art i 25-27 North Junction Street).
The Lost Vikings
The Lost Vikings er et strategispill fra 1992 til Nintendo-maskinen Super Nintendo Entertaining System, eller SNES. Spillet ble gitt ut av Blizzard Entertainment, som også har gjort spillet tilgjengelig for Gameboy Advance. Spillet har også vært utgitt for Amiga, Amiga CD32, MS-DOS og Sega Mega Drive.
Spillet
De tre vikingene Eric «the swift», Baleog «the fierce» og Olaf «the stout», skal styres gjennom forskjellige nivåer med økende vanskelighetsgrad, dette for å slå romvesenet «Tomator».
Eric «the swift», Baleog «the fierce» og Olaf «the stout» gjør også en opptreden i World of Warcraft, et annet spill fra Blizzard entertainment. De kan her bli truffet i Uldaman, hvor de har barrikert seg under konstante angrep. De er knyttet opp mot flere oppdrag, og har samme våpen som i det originale spillet.
Sara McManus
Sara McManus (13. desember 1991 i Göteborg) er en svensk curlingspiller fra Gävle.
Junior
McManus fikk sin internasjonale debut som reserve på det svenske laget under junior-VM i curling 2009 der laget endte på sjetteplass med Anna Hasselborg som skip. Også da svenskene vant gull i junior-VM 2010 var hun listet som reserve, men i begge turneringene deltok hun i de fleste kampene. Hun satte første sten i disse mesterskapene, men da McManus' søster Jonna overtok som skip til junior-VM 2011 satte hun tredje sten. . Laget endte da på fjerdeplass, en plassering som skulle gjentas da Sara overtok som skip under junior-VM i 2012. Hun skippet også da svenskene tapte tiebreakkampen og endte på femteplass i junior-VM året etter.
Senior
McManus var med som reserve på det svenske laget under VM i 2010, men hun deltok ikke i noen kamper. Det samme gjentok seg under EM i 2014. Året etter fikk hun plass på Margaretha Sigfridssons lag da Sverige kom på sjuendeplass i VM i 2015. McManus spilte tredje sten.
Første medalje som senior kom i EM i curling 2016, der McManus satte tredje sten på et lag skippet av Anna Hasselborg, da Sverige tapte finalen mot Russland og endte med sølv. Samme valør hadde medaljen uner EM året etter, denne gang møtte de Skottland i finalen.
Under vinter-OL 2018 satte McManus nok en gang tredje sten for Sverige, og bidro til at Sverige tok gull.
Under Vinter-OL 2022 i Beijing, tok hun bronse.
Micratelodesmis
Micratelodesmis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, matt gulbrun trebukk. Antennene er nokså kraftige, litt lengre enn kroppen, rødbrune, de fire innerste leddene tett kledt med lange, brune hår. Pronotum er sylindrisk, met et par brune lengdestriper. Dekkvingene er jevnbrede, avrundede i spissen. Beina er mørkbrune.
Levevis
Larvene lever inne i død ved, gjerne små kvister av løvtrær.
Utbredelse
Arten er utbredt i Costa Rica.
Svanedal kraftverk (Gjesdal)
Svanedal kraftverk (Gjesdal) er et vannkraftverk ved Oltedal i Gjesdal kommune i Rogaland.
Det er et elvekraftverk som utnytter et fall på ca 365 meter.
Installert effekt er 450 kW. Årsproduksjon er 2,3 GWh.
Eye of the Tiger
Eye of the Tiger er en sang skrevet av den amerikanske rockegruppen Survivor. Sangen ble skrevet for filmen Rocky III som hadde premiere i USA dagen før singelen ble gitt ut, 29. mai 1982. Filmen bidro til at sangen ble en hit.
Eye of the Tiger var også lydsporet til filmen med samme navn, en amerikansk film fra 1986 regissert av Richard C. Sarafian. Det svenske guttebandet Consoul oppnådde også en viss suksess med sangen på slutten av 1990-tallet.
Morgongiori
Morgongiori (sardisk: Mragaxòri) er en italiensk kommune i provinsen Oristano i regionen Sardinia. Den har 720 innbyggere og ligger rundt 351 meter over havet.
Per Burell
Per Olov Burell eller Per-Olov Burell eller Pär Burell (født 8. mai 1956 i Västerås), er en  svensk skuespiller. Burell studerte ved Scenskolan i Malmö.
Bernie Hamilton
Bernie Hamilton (født 12. juni 1928 i East Los Angeles i California, død 30. desember 2008 i Los Angeles i California) var en amerikansk skuespiller kjent for rollen som «Captain Dobey» i fjernsynsserien Starsky and Hutch. Han var bror til jazztrommeslageren Chico Hamilton.
Hamilton opptrådte i flere filmer på 1950-tallet før han ble lagt merke til i filmen One Potato, Two Potato (1964). Hamilton huskes kanskje best for sin rolle som brysk kaptein Dobey i TV-serien Starsky og Hutch som gikk på 1970-tallet. Hamilton var kjent som impresario, og siden slutten av 1960-tallet hadde en nattklubb/kunstgalleri som het Citadel d'Haiti og ligger på Sunset Boulevard. Hamilton døde av hjertestans den 30. desember 2008, da han var 80 år gammel.
Steinar Lyse
Steinar Magne Lyse (født 27. august 1951) er en komiker, artist, regissør og medprodusent fra Stavanger.
Han var med på å starte den populære revyguppen Løgnaslaget tidlig på 1980-tallet. I tillegg til å være skuespiller og tekstforfatter i denne gruppen, har Lyse i en årrekke gjestet som artist i ulike show og revyer i blant annet Bergen, Haugesund, Kristiansand og Oslo. Han var også med på å starte kultur- og revyscenen Stavangeren i Stavanger. Har opptrådt flere ganger sammen med Pål Mangor Kvammen. Han driver enkeltmannsforetaket Steinar Lyse.
Steinar Lyse var fast speaker på Viking Stadion fra 2004 til 2012 hvor han ble kjent for sine humoristiske kommentarer, da særlig om Vikings hovedsponsor og likheten på etternavnet sitt Lyse.
Steinar Lyse driver i dag firmaet Humorhjelpen A/S sammen med komiker Rune Bjerga
SuperMarioLogan
SuperMariologan er en YouTube-kanal som reprensenterer plysjdukker og dens situasjoner SuperMarioLogan er en situasjonskomedie generelt de har også buktalerdukker i serien og de mest populære karakterene blir Jeffy, Junior, Joseph, Cody, ChefPeePee og mange andre. får så brukte de vanlige plysjdukker i Nintendo og nintendo saksøkte serien ogsp laget de sine egne karakterer,, kanalen var laget av Logan Thirtyacre og han har hatt en lang historie mellom saker
Showgirl
En showgirl er en danser eller artist i et show, typisk (men ikke nødvendigvis) i Las Vegas i Nevada.
Showgirls følger vanligvis strenge dietter og treningsprogrammer for å holde kroppen egnet og i form til sceneopptredenene sine. Selve showgirl-en blir ansett som en del av et kunstverk, eller en menneskelig skulptur, designet for å pryde scenen med store, flotte kostymer.
Mange av teaterprodusentene i Las Vegas anser ikke showgirls som noe annet enn mannekenger. En vanlig misforståelse blant personer som ikke har vært på en danseshow er at showgirls er en del av sexindustrien, men dette stemmer ikke.
Gigstads vei
Gigstads vei (1-79, 2-28) er ei gate på Eikli i Hønefoss.
Gata er todelt, der en kort del går fra Osloveien til Eikliveien, mens hoveddelen går fra Eikliveien og nordvestover mot Benterud skole. Denne delen krysser Bråtaveien. Den østlige delen av gata, nærmest Eikliveien, er preget av trehusbebyggelse, mens den nordvestlige er preget av næringsbygg, som bilforretninger, Mekonomen og bilservicesteder.
Sydney Smith
(Edward) Sydney Smith (født 14. juli 1839, død 3. mars 1889, også kjent som Paul Beaumont og Victor Delacour) var en fremtredende engelsk pianist og komponist i viktoriatidens Storbritannia. Sydney var sønn av Frederick William og Helen (f. Boyton) Smith fra Dorchester. Begge foreldre hadde musikkbakgrunn, og som 16-åring ble sønnen opptatt ved musikkonservatoriet i Leipzig. Sydney Smith-stiftelsen i London antar at han vant et Mendelssohn-stipend, og han ble uteksaminert derfra i 1858, samme år som Edward Grieg ble opptatt ved samme studiested; Grieg og Smith hadde samme pianolærer, Moscheles. Etter studiene flyttet Smith til ondon, hvor han livnærte seg som pianolærer for den øvre viktorianske middelklassen og som musiker ved Crystal Palace.
Smiths karriere begynte med pianotranskripsjoner av italienske operaer, og han fortsatte med å skrive såkalt salongmusikk (morceaux de salon), i alt rundt 400 verker. Han oppnådde betydelig popularitet i England, USA, Australia og i Europa; blant annet i Preussen. Blant hans mest kjente verker er The Fairy Queen (op. 42), Gaîeté de Coeur (op. 24), I Puritani (op. 85), Lily of the Valley (op. 14), La Harpe Eolienne (op. 11), Le Jet d’Eau (op. 17), Chanson Russe (op. 31) og Tarantelle Brillante (op. 8). I likhet med mange pianister fra samme tid skrev han under alias, blant annet Paul Beaumont (morens fødenavn) og Victor Delacour.
Konen Hannas lange sykdom og Smiths egen kreftsykdom førte til at han måtte oppgi musikkarrieren, og av ukjente årsaker hadde han ingen royalties å falle tilbake på, selv om musikken hadde stor utbredelse. Han døde i fattigdom, og den dag i dag er graven hans ved Kensal Green Cemetery kun merket med et kors uten inskripsjoner.
Betsy Ross
Betsy Ross (født 1. januar 1752 i Philadelphia i Pennsylvania, død 30. januar 1836 i Philadelphia i Pennsylvania) er i amerikansk historie kjent for å ha sydd det første amerikanske flagget.
Oppvekst
Betsy Ross ble født som Elizabeth Griscom til foreldre Samuel og Rebecca Griscom i Philadelphia i Pennsylvania den 1. januar 1752, som den åttende av 17 barn. Hun «vokste opp i en husholdning der vanlig kjole og streng disiplin til Vennenes samfunn dominerte hennes liv». Hun lærte å sy av sin grandtante, Sarah Griscom.
Etter at hun avsluttet sin skolegang ved en offentlig kvekerskole, ordnet hennes far det slik at hun kunne starte i lære hos møbeltapetserer William Webster. I denne jobben forelsket hun seg i den andre lærlingen, John Ross, som var sønn av pastor Aeneas Ross (og hans kone Sarah Leach), en prest av Church of England (senere episkopal) og assisterende rektor ved den historiske Christ Church. Paret rømte i 1773 da hun var 21 år, og de giftet seg i Hugg's Tavern i Gloucester i New Jersey. Ekteskapet førte til splittelse i hennes familie og førte til utvisning fra kvekermenigheten. Det unge paret startet snart sin egen virksomhet som møbeltapetserere og sluttet seg til Christ Church. Betsy og John hadde ingen barn.
Uavhengighetskrigen
Etter at hennes første mann døde, sluttet Betsy Ross seg til «Fighting Quakers» som, i motsetning til tradisjonelle kvekere, støttet krigsinnsatsen. I juni 1777 giftet hun seg med sjøkapteinen Joseph Ashburn i «Old Swedes' Church» i Philadelphia, og paret fikk to barn. Britiske soldater tvangsokkuperte huset deres da de kontrollerte byen i 1777. Etter slaget ved Germantown pleiet hun både amerikanske og britiske soldater.
Betsy Ross er best husket for å ha laget et flagg under revolusjonen. Familiens muntlige historie støttes bare av en erklæring fra det 19. århundre som forteller at enken Ross møtte George Washington, George Ross og Robert Morris i hennes møbeltrekkervirksomhet i Philadelphia, et møte som sies å ha resultert i syingen av det første amerikanske «Stars and Stripes»-flagget. Ifølge historien av dette møtet, var for å «stoppe mennenes protester om at disse nye femtakkete stjernene ville være uvant og vanskelig for sydamer å lage, brettet hun et stykke papir, laget en enkelt sakseklipp, og avslørte en perfekt femtakket stjerne».
Bevis på at Ross faktisk laget flagg for regjeringen inkluderer en kvittering for at hun laget «skipets farger» for Pennsylvanias marine fra mai 1777, samt et brettet stjernemønster med hennes navn på som er funnet i Philadelphia Quaker Societys safe. Hvorvidt Ross laget det «første» Stars and Stripes har aldri vært påvist, men ifølge familielegenden, laget mange kvinner flagg når Betsy fikk sin første bestilling. Francis Hopkinson tok også æren for utformingen av Stars and Stripes, som delvis er blitt anerkjent av kongressen.
Etterkrigstiden
Selv om det er en av de mest besøkte turistattraksjonene i Philadelphia, er påstanden om at Ross bodde i Betsy Ross House ikke bekreftet.